- मालीक । अझुका बोनि दऽ दिअ ।
 - कते हिसाब भेलौ ?
 - दस टा गाड़ी फूकलौं, आठ टा कपाड़ फोड़लौं, बीस टा घर उजाड़लौं आ लगभग एक सयकेँ लप्पर-थप्पर मारलौं । बस एतबे ।
 - ठीक छै । तोहर भेलौ . . . गुणे बीस . . . बराबर . . . पैंतीस सय टाका । एतबे ने ।
 - मालीक । हमर एकटा घरबैयाक कपाड़ सेहो फूटि गेल ।
 - अच्छे ठीक छौ । टोटल चारि हजार ।
 -एकटा बात बताउ मालीक । अहाँ दंगा किए करबैत छी ।
 - एहि लेल जे एखुनका सरकार अगिला चुनावमे हारि जाइ आ हमर जीत जाइ ।
 -मुदा एतेक पाइ किए खर्च करै छी । एते जान मलकेँ क्षति होइ छै ।
 - जखन कुर्सी भेटतै तँ सब खर्च सूइद सहित आपस भेट जेतै । लोक मरै छै तँ मरऽ दहीं । तोहर जेबी गर्म होइ छौ ने, भऽ गेलै । 